# ซอนย่า คูลลิ่ง
ซอนย่า คูลลิ่ง (18 มิถุนายน พ.ศ. 2517) ชื่อเล่น พิม เป็นนางแบบ, นักแสดง, วีเจ และพิธีกรหญิงชาวไทยเชื้อสายอังกฤษ มีผลงานทั้งในไทย ระดับเอเชียและนานาชาติ นอกจากนี้ยังเป็นนักกีฬาโปโลม้าหญิงอันดับโลกRankings of World Polo Tour

 ประวัติ 
ซอนย่าเป็นลูกครึ่งไทย-อังกฤษ บิดาชื่อปีเตอร์ คูลลิ่ง กับมารดาชาวไทยชื่อกัญญนันทน์ สืบสันติวงศ์ (ชื่อเดิม มาลินี) มีน้องสาวคนหนึ่งชื่อแพทรินา คูลลิ่ง เกิดในประเทศไทยต่อมาย้ายไปอยู่ประเทศสิงคโปร์และมาเลเซีย ตามลำดับ แล้วไปเรียนต่อไฮสคูลที่ St Michael’s all-girls boarding school ที่เซอเรย์ และระดับอุดมศึกษา ภาษาเยอรมัน และอิตาเลียน ณ มหาวิทยาลัยลอนดอน ประเทศอังกฤษ จบการศึกษาระดับปริญญา สาขาธุรกิจนานาชาติ จากโรงเรียนธุรกิจนานาชาติยุโรป (European Business School London (EBS London)) ในปี พ.ศ. 2541 

ในสมัยเด็กเป็นนักเต้นที่มีความสามารถ ทั้งการเต้นแจ๊ส แท็ปแดนซ์ โมเดิร์น ที่ได้รับรางวัลจากประเทศอังกฤษ รวมถึงการเต้นบอลรูม สวิง ซัลซา  สามารถพูดได้ 5 ภาษา ได้แก่ ภาษาไทย ภาษาอังกฤษ ภาษาฝรั่งเศส ภาษาเยอรมัน และภาษาอิตาเลียนMarengo Equestrian Shows by Sonia Couling 2017 on Paul Poole (South East Asia)

 วงการบันเทิง 
 การเข้าสู่วงการ 
เข้าวงการครั้งแรกด้วยการถ่ายโฆษณาเซเว่นอัพ เมื่อมีอายุ 13 ปี ตามด้วยการถ่ายแบบครั้งแรกกับนิตยสารดิฉันTHE ORIGINAL THAI SUPERMODELS - Behind the Scenes & Interview - Harper's BAZAAR Thailand March 2014 HarpersBazaarTH, เผยแพร่เมื่อวันที่ 16 มีนาคม 2557 งานโฆษณาอีกหลายชิ้น เข้าสู่วงการแฟชั่น รวมถึงปรากฏตัวเป็นนางเอกมิวสิกวิดีโอในเพลง "ไม่รักกันจริง" วงเฟม และเพลง "ละลาย" ของสุรศักดิ์ วงษ์ไทย จนมีชื่อเสียงหน้าสวย รูปร่างดี 9 นางแบบไทย แสดงอินเนอร์ สวมบท นางเอก MV น่าดูมว๊าก-ก-ก SUDSAPDA.COM, 7 พฤศจิกายน 2559

 ยุค 1990 
ในระหว่างศึกษาระดับไฮสคูลและมหาวิทยาลัยที่ประเทศอังกฤษ ได้ร่วมงานกับ Storm Agency ถ่ายโฆษณาให้กับ L'Oreal สหราชอาณาจักร และถ่ายแบบแฟชั่นหลายชิ้น เมื่อกลับมาประเทศไทยก็มีผลงานทั้ง ละครโทรทัศน์, รายการโทรทัศน์, ภาพยนตร์ ด้านการเป็นนางแบบ เป็นหนึ่งในซูเปอร์โมเดลที่มีชื่อเสียงและประสบความสำเร็จ มีผลงานการเดินแบบ ถ่ายแบบกับนิตยสารชั้นนำมากมาย และเป็นนางแบบไทยคนแรกที่ขึ้นปกนิตยสารคลีโอ
left|thumb|220x220px|คนป่วนสายฟ้า ภาพยนตร์ไทยในปี พ.ศ. 2540
ซอนย่าได้แสดงละครโทรทัศน์เรื่องแรกคือ สนทนาประสาจน (2537) ตามด้วยละครอีกหลายเรื่อง อาทิ เยี่ยมวิมาน (2539) ซึ่งได้เข้าชิงรางวัลโทรทัศน์ทองคำ สาขานักแสดงนำหญิงดีเด่นเป็นครั้งแรก, ตะวันยอแสง (2540) รวมถึงภาพยนตร์ คนป่วนสายฟ้า (2540) ร่วมกับ ชาคริต แย้มนาม และ เจษฎาภรณ์ ผลดี

ต่อมาผลงานและความนิยมของซอนย่าได้ไปสู่ระดับเอเชีย เมื่อได้ทำงานเป็นวีเจ ให้กับเอ็มทีวีเอเชีย ที่สิงคโปร์ ตั้งแต่ พ.ศ. 2541 นับเป็นคนไทยคนแรกที่เป็นวีเจให้เอ็มทีวีเอเชีย ด้วยความนิยมทั้งในไทยและเอเชีย ทำให้ได้เป็นพรีเซ็นเตอร์ให้กับผลิตภัณฑ์ทั้งไทยและเอเชียMarengo Equestrian Shows by Sonia Couling 2017 on Paul Poole (South East Asia) อาทิ L'Oreal Asia, Clairol Shampoo Worldwide, Olay Asia, Rado watches, Singapore Telecom, Sunsilk, Eucerin และ Physical Gym ฮ่องกง ร่วมกับ กัวฟู่เฉิง พร้อมกับการถ่ายแบบขึ้นปกนิตยสารชั้นนำของประเทศอื่นๆ ในเอเชีย

ในปี พ.ศ. 2542 นิตยสาร FHM ได้จัดให้เป็นผู้หญิงที่เซ็กซี่ที่สุดในประเทศไทย ในช่วงเป็นวีเจเอ็มทีวีเอเชีย นิตยสาร FHM ของประเทศอังกฤษ ได้จัดให้ซอนย่าอยู่ในอันดับ 1 ใน 10 ผู้หญิงเซ็กซี่ที่สุดในโลก อันดับ 2 ในเอเชียซึ่งรองเพียง ซู ฉี และเป็นอันดับ 1 ในไทย

 ยุค 2000 
ในปี พ.ศ. 2544-2545 ได้เซ็นสัญญาให้บริษัท เฟิร์สต์เอเชีย เอนเตอร์เทนเมนต์ ฮ่องกง เป็นผู้รับงานทั่วโลก

ด้านการแสดงในปี พ.ศ. 2545 จากบท พิตะวัน สัจจามาตย์ ในละครโทรทัศน์เรื่อง มายา (2544) จากบทประพันธ์ของ ว. วินิจฉัยกุล ทำให้ซอนย่าได้รับรางวัลโทรทัศน์ทองคำ สาขานักแสดงนำหญิงดีเด่น ตามด้วยละครเรื่อง พยัคฆ์ร้าย 6 แผ่นดิน (2546) ที่แสดงบทแอคชั่นเต็มตัว นอกจากการแสดงในปี พ.ศ. 2545 ซอนย่าได้ร่วมพากย์มวยไทยเป็นภาษาอังกฤษคู่กับเมทินี กิ่งโพยม ในรายการศึกจ้าวมวยไทย ที่สนามมวยสยามอ้อมน้อย นอกจากนี้ ในปีต่อมาได้รับเลือกจากระทรวงอุตสาหกรรมให้ประชาสัมพันธ์โครงการกรุงเทพเมืองแฟชั่น 

ในปี พ.ศ. 2547 เธอได้ร่วมกับบริษัทฮานาโกะทำธุรกิจน้ำหอม โดยออกผลิตภัณฑ์น้ำหอมที่ชื่อว่า “Sonia Hanako Tokyo” โดยซอนย่าเป็นผู้ออกแบบกลิ่นและขวดบรรจุของน้ำหอม

ในปี พ.ศ. 2548 ซอนย่าได้ร่วมทุนกับบริษัทบีอีซี-เทโร เอ็นเตอร์เทนเม้นท์ ก่อตั้ง “บริษัท ฮอรัส ครีเอชั่นส์ จำกัด” รับดูแลโปรดักชั่น ผลิตรายการโทรทัศน์ จัดกิจกรรมบันเทิง โดยเน้นด้านแฟชั่น จัดหานางแบบ การเดินแบบ ทั้งในและต่างประเทศ และมีตำแหน่งเป็น Executive Producer ของบริษัทฯ หนึ่งในผลงานคือรายการไทยแลนส์เน็กซต์ท็อปโมเดล (2548) ที่ซอนย่าได้เป็นพิธีกรและกรรมการตัดสินในรายการนี้ด้วย 

ในปี พ.ศ. 2552 ซอนย่าได้กลับมามีผลงานการแสดงกับละครโทรทัศน์เรื่อง สุสานภูเตศวร  และ สูตรเสน่หา และตามด้วยไฟอมตะ ในปี พ.ศ. 2553thumb|รายการ ไทยแลนส์เน็กซต์ท็อปโมเดล (2548)
 ยุค 2010 
นอกจากไทยและเอเชีย ในปี พ.ศ. 2553 ซอนย่าได้เป็น "The Face of Muay Thai" ที่ส่งเสริมภาพลักษณ์และประชาสัมพันธ์มวยไทยในระดับนานาชาติ กิจกรรมที่เด่นๆ ได้แก่ เป็น the face ของ IFMA World Championships 2010, เป็นพิธีกรในมวยไทยชิงถ้วยพระราชทานคิงส์คัพ 2553, เป็นโฆษกผู้ประกาศบนเวทีมวย (Ring Announcer) ในรายการ The Challenger Muay Thai รายการเรียลลิตี้แข่งขันมวยไทยระดับนานาชาติ ออกอากาศทางช่อง AXN และเป็นพิธีกรรายการ Muaythai Premier League (2554) รายการภายใต้แนวคิดมวยไทยไปฮอลลีวูด ออกอากาศทางช่อง FOX 

นอกจากนี้ยังมีงานพิธีกรกับช่อง HBO Asia รวมถึงงานในไทยและเวทีระดับโลก เช่น การประชุมเอเปค เวทีประกวดนางงามอย่าง มิสเอิร์ธ และ มิสแกรนด์อินเตอร์เนชันแนล

thumb|งานเปิดโครงการ "ไทยสามัคคี ไทยเข้มแข็ง" ทำเนียบรัฐบาล (2552)

ซอนย่ายังได้มีผลงานกับโปรดักชั่นฮอลลีวูดและยุโรป มีผลงานการแสดงภาพยนตร์ต่างประเทศ ได้แก่ Blood and High Heels (2555) ภาพยนตร์ฮังการีที่รับเลือกให้ฉายในเทศกาลภาพยนตร์คานส์, ภาพยนตร์อเมริกันภาคต่อ The Mark (2555) และ The Mark: Redemption (2556) ภาพยนตร์ A Stranger in Paradise (2556) ที่เป็น Exclusive Producer ร่วมด้วย รวมถึงร่วมแสดงซีรีส์อเมริกันชื่อดัง Strike Back สองพยัคฆ์สายลับข้ามโลก ซีซัน 5 Legacy (2558)

thumb|ซอนย่า คูลลิ่ง ในภาพยนตร์ Blood and High Heels (2555)|alt=

ในปี พ.ศ. 2561 ซอนย่ารับหน้าที่เป็นเมนเทอร์ในรายการค้นหานางแบบและนักแสดง เดอะเฟซไทยแลนด์ ซีซัน 4 และ เดอะเฟซเมนไทยแลนด์ ซีซัน 2 ตามด้วยการรับหน้าที่เป็นโปรดิวเซอร์ในรายการค้นหาศิลปินบอยแบนด์และเกิร์ลแบนด์ เดอะเน็กซ์บอย/เกิร์ลแบนด์ไทยแลนด์ รวมถึงผลงานการแสดงในไทยและต่างประเทศ ได้แก่ ละครโทรทัศน์ไทยเรื่อง มาตุภูมิแห่งหัวใจ (2561) เป็นต้น

 กีฬาโปโลม้า 
ในด้านกีฬา ซอนย่าเป็นนักกีฬาโปโลม้า World Polo Tour จัดอันดับเป็นนักโปโลม้าหญิง อันดับ 46 ของโลก (2563) และต่อมาได้อันดับที่ 13   

 ชีวิตส่วนตัว 
ซอนย่าสมรสกับโปล-โดมินิก วัชรสินธุ ลูกครึ่งไทย-ฝรั่งเศสและจีนไหหลำ เมื่อวันที่ 8 กันยายน พ.ศ. 2550 บนเกาะคอร์สิกา เมืองอาฌักซีโอ ประเทศฝรั่งเศส และฉลองงานมงคลสมรสอีกครั้งเมื่อวันที่ 18 กันยายนปีเดียวกัน ที่ประเทศไทย ช่วงปี พ.ศ. 2550 เธอตั้งครรภ์บุตรคนหนึ่งแต่ทว่าแท้งขณะอายุครรภ์ยังไม่ถึงสามเดือน ซึ่งต่อมามีบุตรชายคนหนึ่งชื่อภฌา-โดมินิก วัชรสินธุ (21 ตุลาคม พ.ศ. 2558) ซึ่งมาจากการอุ้มบุญ

 ผลงาน 
 พ.ศ.  เรื่อง  รับบท  ออกอากาศ 2537  สนทนาประสาจน เดือนเด่น   ช่อง 5 2538  เจ้าพ่อจำเป็น ณัฐชา 2539  เยี่ยมวิมาน แววพลอย เถาสุวรรณ (พลอย)   ช่อง 3 2540  ตะวันยอแสง ตะวัน - ยอแสง เดชาบดินทร์ /
ดวงพร เดชาบดินทร์ ร้อยรสบทละคร เลือดรัก เลือดริษยา  2541  ความรักกับเงินตรา ไอริณ 2542  เพรงเงา มิเรียม (มุก) 2544  มายา พิตะวัน สัจจามาตย์ (ตะวัน)  ช่อง 7 2545  เจ้าชายหัวใจเกินร้อย เจ้าหญิงมินญ่า (รับเชิญ) นังเหมียวย้อมสี ผู้หญิงที่คิมเจอในตอนท้าย (รับเชิญ)  ช่อง 3 2546  พยัคฆ์ร้าย 6 แผ่นดิน ปิ่นปัก 2552  สุสานภูเตศวร มะแตนาย (ดอกบัวทอง, นิธิเทพินทร์, เภรี) สูตรเสน่หา โสภิตา จารุกรณ์ (ตา) 2553  ไฟอมตะ เคลลี่ เหยา  ช่อง 9 2555  เหนือเมฆ 2 มือปราบจอมขมังเวทย์ พันตำรวจตรีหญิงรวิ อิงคพัฒน์  ช่อง 3 2558  ยัยเป็ดขี้เหร่ Ugly Betty Thailand อลิสา พลากร (อลิซ)  ไทยรัฐทีวี เพลิงดาว รดา ศศิรดา  พีพีทีวี Strike Back สองพยัคฆ์สายลับข้ามโลก ซีซัน 5 Legacy Lawan  Sky one / Cinemax 2561  My Hero วีรบุรุษสุดที่รักมาตุภูมิแห่งหัวใจ มาดามเมย์ทูเอ ช่อง 3 2563  Club Friday the series 12 รักซ่อนเร้น ตอน รักในแรงแค้น นัน  จีเอ็มเอ็ม 25 2565  สงครามดอกไม้ (War of The Flowers) อรเสลา 

ภาพยนตร์
ปีเรื่องรับบทสัญชาติ2540คนป่วนสายฟ้า (Destiny Upside Down)จิ๊กไทย2546Final CombatButterflyอเมริกา2550Historyไทย2554Largo Winch II : The Burma Conspiracy (ลาร์โก้ วินซ์ ยอดคนอันตรายล่าข้ามโลก)Wangฝรั่งเศส2555รัก (An Ordinary Love Story)วินนี่ไทยBlood and High Heels (Vér és tűsarok)Rose RedฮังการีThe Mark Daoอเมริกา2556The Mark: RedemptionDaoA Stranger in Paradise (อย่าย่ำ..คนแปลกหน้า)  Cris2557Glory Days Tammy2562General CommanderSonia DekkerอังกฤษParadise BeachAomฝรั่งเศส2565Al B. and the Concrete JungleJaylaอเมริกาTBAOperation Blood HuntHeirani

พิธีกร
ปี พ.ศ.รายการบทบาทเครือข่าย / ประเทศ25??Bang Bang Showพิธีกรไทย2541-2543MTV AsiaวีเจMTV Asia2541Zoomพิธีกรช่อง 5 ไทย2543Asian Television Awards 2000พิธีกร2545-2548ศึกจ้าวมวยไทยพากย์มวยภาษาอังกฤษช่อง 3 ไทย2548ไทยแลนส์เน็กซต์ท็อปโมเดลพิธีกร / กรรมการ2550Asian Television Awards 2007พิธีกร255?HBO CentralพิธีกรHBO Asia2553มิสเอิร์ธ 2554พิธีกรABS-CBNThe Challenger Muay Thaiโฆษกผู้ประกาศบนเวทีมวยAXNThe One รวมไทยใจเดียวกันพิธีกรช่อง 9 ไทย2554Muaythai Premier LeagueพิธีกรFOX, FOX Sport2556มิสแกรนด์อินเตอร์เนชันแนล 2013 พิธีกรช่อง 7 ไทย2557มิสแกรนด์อินเตอร์เนชันแนล 2014 พิธีกร2560Beauty Battle Thailand ประชันเทคนิคพลิกลุคสวยพิธีกรช่องวัน 31 ไทย2561เดอะเฟซไทยแลนด์ ซีซัน 4 เมนเทอร์ช่อง 3 HD ไทยเดอะเน็กซ์บอย/เกิร์ลแบนด์ไทยแลนด์โปรดิวเซอร์ช่อง 7 ไทยเดอะเฟซเมนไทยแลนด์ ซีซัน 2เมนเทอร์พีพีทีวี ไทย

มิวสิควิดีโอ
ปี พ.ศ.เพลงศิลปินอัลบัม2531เสียงกระซิบเบิร์ด ธงไชย แมคอินไตย์ส.ค.ส.2532ไม่รักกันจริงเฟมคนไม่เคยละลายสุรศักดิ์ วงษ์ไทยอยู่ตัวอยู่แล้ว2535ขีดเส้นใต้ทรงสิทธิ์ รุ่งนพคุณศรีขอแสดงความนับถือ2536ลาก่อนอัสนี-วสันต์รุ้งกินน้ำจดเธอไว้ในใจศรัณย่า ส่งเสริมสวัสดิ์จดเธอไว้ในใจเสียหายตรงที่ใจไม่เหลือใครเลยทรมาน2537หนามในใจจักรพรรณ์ อาบครบุรีเพราะใจไม่เหมือนเดิม2540เรียกหมอ (เรียกหมอ)ดู-โอเมย์ดู-โอเมย์2544ยอมรับแบล็คเฮดBASIC2555สวยจริงWhite Line

 ผลงานการผลิต 
 โปรดิวเซอร์ ไทยแลนส์เน็กซต์ท็อปโมเดล
 โปรดิวเซอร์ A Stranger in Paradise (อย่าย่ำ..คนแปลกหน้า) 

 รางวัล 
 รางวัลการแสดง 
ปี พ.ศ.รางวัลสาขาละครเรื่อง/ภาพยนตร์เรื่องผล2539รางวัลโทรทัศน์ทองคำสาขานักแสดงนำหญิงดีเด่นเยี่ยมวิมาน เสนอชื่อเข้าชิง2545รางวัลโทรทัศน์ทองคำสาขานักแสดงนำหญิงดีเด่นมายา  ได้รับรางวัล

 การจัดอันดับ 

 นิตยสาร FHM ของประเทศอังกฤษ ได้จัดให้เป็น 1 ใน 10 ผู้หญิงเซ็กซี่ที่สุดในโลก อันดับ 2 ในเอเชีย และอันดับ 1 ในไทย
 นิตยสาร FHM ได้จัดให้เป็นผู้หญิงที่เซ็กซี่ที่สุดในประเทศไทย ในปี พ.ศ. 2542
 1 ใน 3 ของผู้หญิงที่เซ็กซี่ที่สุดในประเทศไทย
 ผู้หญิงที่สวยที่สุดในเมืองไทย จากการโหวตทางนิตยสารและหนังสือพิมพ์
 ขวัญใจมาลัยไทยรัฐ อันดับ 5 พ.ศ. 2549
 Top 25 FHM Sexiest Women in Thailand 2007